[image: LV_ID_EU_logo_ansamblis_ERAF_RGB]







Apstiprināts: 2024.gada 12.aprīlī







Latvijas Biomedicīnas pētījumu un studiju centra

IEPIRKUMA





[bookmark: _Hlk163819656]SKĀBEKĻA UN ŪDEŅRAŽA NOTEIKŠANAS IEKĀRTAS, GLIKOZES SENSORU UN TO LASĪTĀJU IEGĀDE


NOLIKUMS
Iepirkums Nr.BMC 2024/536







RĪGĀ



1. Pasūtītājs
1.1. Atvasināta publiska persona “Latvijas Biomedicīnas pētījumu un studiju centrs” (BMC), 
Adrese: Rātsupītes iela 1 k-1, Rīga, LV-1067, Latvija
Zinātniskās institūcijas reģistrācijas numurs: 181002, 
Nodokļu maksātāja reģ. Nr.LV90002120158, 
AS SEB banka, Kods: UNLALV2X, Konts: LV36UNLA0001000609671
Tālrunis (371) 67808200, E-pasts: bmc@biomed.lu.lv
1.2. Zinātnisko projektu finansējums, tai skaitā, bet ne tikai, Eiropas Komisijas saistīto programmu, Eiropas Sociālā fonda, Eiropas Reģionālā attīstības fonda, Valsts pētījuma programmu, Fundamentālo un lietišķo pētījumu programmas un citu finanšu instrumentu finansētajiem projektiem.

2. Iepirkuma priekšmets
	2.1. Vienas skābekļa un ūdeņraža noteikšanas iekārtas iegāde un glikozes sensoru un to lasītāju vairākkārtēja iegāde 24 mēnešu laikā atbilstoši Pasūtītāja pasūtījumiem, saskaņā ar tehniskajā specifikācijā (2.pielikums) noteikto un šī Nolikuma noteikumiem
	2.2. Iepirkuma CPV kodi: 38900000-4 (Dažādi vērtējuma un pārbaudes instrumenti).
2.3. Preču garantijas termiņš tiek noteikts atbilstoši ražotāja norādēm. Ja ražotājam tāds nav noteikts, tad tiek pieņemts, ka tas ir ne mazāks kā 12 (divpadsmit) mēneši no Preču pavadzīmes parakstīšanas dienas.
	2.4. Visām izmaksām, kas nepieciešamas iepirkuma priekšmeta realizēšanai, izņemot PVN, jābūt iekļautām pretendenta piedāvājumā.
	2.5. Ja Nolikuma tekstā minēts kataloga numurs, sastāvdaļu, standartu vai kāds cits konkrēts nosaukums, zīmols vai specifisks preču veids, Pretendents var piedāvāt preci vai standartu, kas ir ekvivalenta Pasūtītāja norādītām prasībām.
2.6. Piedāvājumu var iesniegt par katru pozīciju atsevišķi vai vairākām pozīcijām vai visām iepirkuma pozīcijām. Vērtētā tiks katra pozīcija atsevišķi un uzvarētājs tiks noteikts katrā iepirkuma pozīcijā atsevišķi. Pretendents tiesīgs iesniegt tikai vienu piedāvājuma variantu. Ja tiks iesniegti vairāki piedāvājumi, neviens no tiem netiks izskatīts un pretendetns tiks izslēgts no turpmākās dalības iepirkumā.

3. Iepirkuma likumiskais pamatojums 
3.1. Iepirkuma likumiskais pamatojums – Publisko iepirkumu likuma 9.pants.
3.2. Pasūtītāja un pretendenti vadās pēc likumiskā pamatojuma, un jebkurš nosacījums, kas nav minēts Nolikumā, izpildāms atbilstoši Publisko iepirkumu likumā un uz tā pamata izdotajos normatīvajos aktos noteiktajam.

4. Līguma izpildes termiņš, vieta, apjoms
4.1. Piegāde jāveic Latvijas Biomedicīnas pētījumu un studiju centram Rātsupītes ielā 1 k-1, Rīgā, atbilstoši līguma nosacījumiem. Piegādes laiks: 
[bookmark: _Hlk163819184]4.1.1. ne ilgāk kā 2 (divu) kalendāro mēnešu laikā no pasūtījuma brīža – 1.pozīcijai.
4.1.2. ne ilgāk kā 4 (četru) kalendāro nedēļu laikā no pasūtījuma brīža – 2.pozīcijai.
4.2. Vispārīgās vienošanās darbības laiks ir 24 mēneši no vienošanās noslēgšanas brīža vai līdz brīdim, kad līguma ietvaros iegādāto produktu vērtība sasniedz 41 000,- EUR bez PVN. Pasūtījumi tiks veikti atbilstoši Pasūtītāja vajadzībai un finanšu iespējām, tam nav pienākums sasniegt vispārīgās vienošanās maksimālo līgumcenu.

5. Iepirkuma nolikuma saņemšana
5.1. Nolikums un tā pielikumi, kas ir Nolikuma neatņemama sastāvdaļa, ir brīvi elektroniski pieejami un tos bez maksas var lejupielādēt Elektronisko iepirkumu sistēmā (https://www.eis.gov.lv/EKEIS/Supplier/Organizer/1343 ).
5.2. Ja ieinteresētais piegādātājs laikus ir pieprasījis papildu informāciju par Nolikumu, Pasūtītājs to sniedz triju darba dienu laikā, bet ne vēlāk kā 4 (četras) dienas pirms Nolikuma 6.1.punktā noteiktā piedāvājumu iesniegšanas termiņa beigām.
5.3.Papildu informāciju Pasūtītājs ievieto Elektronisko iepirkumu sistēmā https://www.eis.gov.lv/EKEIS/Supplier/Organizer/1343, pie attiecīgā iepirkuma. Ar brīdi, kad informācija ievietota Elektronisko iepirkumu sistēmā, uzskatāms, ka ieinteresētie piegādātāji ir saņēmuši papildu informāciju par Nolikumu.

6. Piedāvājuma iesniegšanas kārtība
6.1. Piedāvājumi iesniedzami līdz 2024.gada 29.aprīlim plkst.11:00, Valsts reģionālās attīstības aģentūras uzturētajā Elektronisko iepirkumu sistēmas e-konkursu apakšsistēmā (https://www.eis.gov.lv/EKEIS/Supplier/Organizer/1343 ).
6.2. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi, tiks atzīti par neatbilstošiem nolikuma prasībām un neatkarīgi no iemesla, netiks atvērti un tiks atgriezti atpakaļ iesniedzējam.
6.3. Pretendents var iesniegt tikai vienu piedāvājumu. Ja pretendents iesniegs piedāvājuma variantus, Komisija neizskatīs nevienu no iesniegtajiem piedāvājumu variantiem.
6.4. Iesniegto piedāvājumu Pretendents var papildināt vai grozīt tikai līdz piedāvājuma iesniegšanas termiņa beigām. Piedāvājuma grozījums vai atsaukums ir iesniedzams tikai elektroniski, Elektronisko iepirkumu sistēmas e-konkursu apakšsistēmu.

7. Piedāvājuma noformējuma un atbilstības prasības
7.1.	Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas Pretendenta izvēles iespējas:
	7.1.1.	izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
	7.1.2.	elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
	7.1.3.	elektroniski (PDF formas veidā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
7.2.	Sagatavojot piedāvājumu, Pretendents ievēro, ka:
	7.2.1.	Pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā.
	7.2.2.	Iesniedzot piedāvājumu, Pretendents piedāvājumu paraksta ar drošu elektronisko parakstu (ar laika zīmogu parakstu) vai ar EIS piedāvāto elektronisko parakstu. Pieteikumu paraksta Pretendentu pārstāvēt tiesīgā persona, pievienojot pārstāvību apliecinošu dokumentu (piemēram, pilnvaru), ja pārstāvības pamats nav Pretendenta statūti; 
	7.2.3.	Citus dokumentus Pretendents pēc saviem ieskatiem ir tiesīgs iesniegt elektroniskā formā, parakstot tos ar Elektronisko iepirkumu sistēmas piedāvāto elektronisko parakstu, vai parakstot ar drošu elektronisko parakstu.
	7.2.4.	Piedāvājums jāiesniedz latviešu vai angļu valodā, kvalitāti apliecinošie dokumenti (piemēram, sertifikāti) var tikt iesniegti citā valodā ar pievienotu Pretendenta apliecinātu tulkojumu latviešu vai angļu valodā. 
	7.2.5.	Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, Publisko iepirkumu likuma 37.panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.
	7.2.6.	Informāciju, kas ir komercnoslēpums atbilstoši Komerclikuma 19.pantam vai tā uzskatāma par konfidenciālu informāciju, Pretendents norāda savā piedāvājumā. Komercnoslēpums vai konfidenciāla informācija nevar būt informācija, kas Publisko iepirkumu likumā ir noteikta par vispārpieejamu informāciju.
	7.2.7.	Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.
	7.2.8.	Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam ne vēlāk kā 15 minūšu laikā pēc piedāvājumu atvēršanas uzsākšanas jāiesniedz derīga elektroniska atslēga un parole šifrētā dokumenta atvēršanai. Ja piedāvājums saturēs kādu no šajā punktā minētajiem riskiem, tas netiks izskatīts.
7.3. Piedāvājums sastāv no:
	7.3.1. pieteikuma dalībai Iepirkumā (Nolikuma 1.pielikums);
	7.3.2. atbilstības dokumentiem, tehniskā un finanšu piedāvājuma (Nolikuma 8.punkts).

8. Prasības pretendentiem un to piedāvājumam, iesniedzamie dokumenti
	8.1. Prasība pretendentam un to piedāvājumiem
	8.2. Prasību izpildi apliecinošie dokumenti

	8.1.1. Pretendents sagatavojis tehnisko piedāvājumu un aizpildījis finanšu piedāvājumu.
	8.2.1. Pretendenta tehniskais un finanšu piedāvājums, kas aizpildīts atbilstoši 3.pielikumā norādītajai formai.

	8.1.2. Pretendents iepazinies ar iepirkuma nosacījumiem un apņemas izpildīt iepirkuma līgumā noteiktos nosacījumus.
	8.2.2. Pieteikums dalībai iepirkumā, kas noformēts atbilstoši Nolikuma 1.pielikumam.

	8.1.3. Pretendents nav ārzonā reģistrēta juridiskā persona vai personu apvienība.
	8.2.3. a) Ja pretendents ir reģistrēts Latvijā, par reģistrācijas faktu Pasūtītājs pārliecināsies Uzņēmumu reģistra tīmekļa vietnē www.ur.gov.lv.
Ja pretendents nav reģistrēts Uzņēmumu reģistrā, pretendents iesniedz reģistrācijas iestādes, kurā tas reģistrēts, apliecību vai izdruku no attiecīgā reģistra vai norāda kompetentas iestādes uzturētu, publisku datubāzi, kurā iespējams konstatēt attiecīgā pretendenta reģistrācijas faktu.
b) Ja Pretendents ir reģistrēts ārvalstīs, tam jāiesniedz attiecīgās ārvalsts kompetentās iestādes izdots reģistrācijas dokuments, kas apliecina, ka pretendents ir reģistrēts atbilstoši attiecīgās ārvalsts normatīvo aktu prasībām.



9. Piedāvājuma noformējuma pārbaude, pretendentu atlase un piedāvājumu atbilstības pārbaude
9.1. Komisija pēc Nolikuma 6.punktā noteiktajām noformējuma prasībām pārbauda piedāvājuma noformējumu. 
9.2. Komisija pēc iesniegtajiem, Nolikuma 7.punktā noteiktajiem pretendentu kvalifikācijas un atlases prasībām, nosaka pretendentu atbilstību
9.3. Pretendenta neatbilstība kādai no Nolikuma prasībām un/vai tā piedāvājuma neatbilstība kādai no Nolikuma prasībām, vai visas Nolikumā pieprasītās informācijas neiesniegšana var būt pamats attiecīgā pretendenta piedāvājuma noraidīšanai un pretendenta izslēgšanai no turpmākās dalības iepirkumā.

10.  Piedāvājuma vērtēšanas kritērijs
10.1. Saimnieciski izdevīgākais piedāvājumus, kā vērtēšanas kritēriju izmantojot zemāko vērtējamo cenu (katrai pozīcijai atsevišķi).

11. Citi noteikumi
11.1. Nolikumā minētajai numerācijai un atsaucei uz punktiem ir informatīvs raksturs, jebkura neprecizitāte vai nepareiza atsauce jāskata kopsakarībā ar Nolikuma tekstu, tā prasībām un Publisko iepirkumu likumu.
11.2. Ja izraudzītais pretendents (pretendents, ar kuru būtu slēdzams iepirkuma līgums) iepirkuma līgumu nenoslēdz 5 (piecu) dienu laikā no Pasūtītāja uzaicinājuma nosūtīšanas, Komisijai ir tiesības uzskatīt, ka pretendents atteicies slēgt iepirkuma līgumu ar Pasūtītāju, un pieņemt pamatotu lēmumu slēgt iepirkuma līgumu (pirms tam pieprasot pretendentam iesniegt normatīvajos aktos noteiktos dokumentus) ar pretendentu, kurš piedāvājis nākamo zemāko cenu.
11.3. Ja nolikumā minēts konkrēts nosaukums, kataloga numurs, sastāvdaļa, standarts, specifiska izcelsme, īpašs process, zīmols, patents vai specifisks preču veids, vai kāds cits konkrēts nosaukums pretendents ir tiesīgs iesniegts ekvivalentu piedāvājumu.
11.4. Piedāvājuma iesniegšana ir pretendenta brīvas gribas izpausme, tāpēc neatkarīgi no iepirkuma rezultātiem, Pasūtītājs neuzņemas atbildību par pretendenta izdevumiem, kas saistīti ar piedāvājuma sagatavošanu un iesniegšanu.
11.5. Pasūtītājs var prasīt, lai apvienība, attiecībā uz kuru pieņemts lēmums slēgt iepirkuma līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu.
11.6. Ja pretendents savā piedāvājumā norādījis apakšuzņēmējus un/vai personālu, to nomaiņa un jaunu apakšuzņēmēju un personāla piesaistes kārtību nosaka Publisko iepirkumu likuma 62.pants.
11.7. Pasūtītājs un pretendenti vadās pēc normatīvo aktu regulējuma, un jebkurš nosacījums, kas nav minēts Nolikumā, izpildāms atbilstoši Publisko iepirkumu likumā un uz tā pamata izdotajos normatīvajos aktos noteiktajam. Jebkurš Nolikumā minētais nosacījums, kas ir pretrunā Publisko iepirkumu likumam vai uz tā pamata izdotajiem normatīvajiem aktiem, izpildāms atbilstoši Publisko iepirkumu likumā un uz tā pamata izdotajos normatīvajos aktos noteiktajam.
11.8. Iepirkuma ietvaros noslēdzamais līgums var tikt parakstīts arī angļu valodā
11.9. Iepirkuma līgumam var tikt pievienoti piegādātāja saistošie noteikumi un papildinājumi, ja tie nav pretrunā ar iepirkuma būtību, un būtiskajiem iepirkuma līguma projekta noteikumiem.
11.10. Ja konstatēti Elektroniskās iepirkumu sistēmas darbības traucējumi, kuru dēļ nav bijis iespējams iesniegt piedāvājumus kopumā vismaz divas stundas pēdējo 24 stundu laikā vai 10 minūtes pēdējo četru stundu laikā līdz piedāvājumu iesniegšanas termiņa beigām, sistēmas turētājs pēc sistēmas darbības atjaunošanas pārceļ piedāvājumu iesniegšanas termiņu par vienu darbdienu. Sistēmas darbības atjaunošanas dienā tajā ievieto paziņojumu par sistēmas darbības traucējumiem, t.sk., ja attiecināms arī par šo iepirkuma procedūru, ja piedāvājumu iesniegšanas termiņš pārcelts arī šai iepirkuma procedūrai. Šāda termiņa pārcelšana nav uzskatāma par grozījumiem iepirkuma vai iepirkuma procedūras dokumentos vai par piedāvājumu iesniegšanas termiņa pagarināšanu Publisko iepirkumu likuma 35. panta trešās daļas izpratnē.

12. Iepirkumu komisija.
[bookmark: _Hlk163820440]12.1. Direktora rīkojums Nr.1-16/1 (02.01.2024.).
12.2. Iepirkuma komisijas darbs un tās attiecības ar pretendentu tiek organizētas saskaņā ar Publisko iepirkumu likumu un attiecīgajiem Ministru kabineta noteikumiem. 


Pasūtītāja pilnvarotā komisija: 
Dāvids Fridmanis, Juris Jansons, Zanda Portnaja, Ina Baļķe, Oskars Zvejnieks
[bookmark: _Toc278273009]
1.pielikums
Nolikumam Nr.BMC 2024/536
[bookmark: _Hlk62129769][bookmark: _Hlk144905409]Pieteikums dalībai iepirkumā
,,Skābekļa un ūdeņraža noteikšanas iekārtas, glikozes sensoru un to lasītāju iegāde”

	
__________________________________________
/Pretendenta nosaukums/
__________________________
                  /Datums/
	
APP Latvijas Biomedicīnas pētījumu un studiju centrs
Iepirkuma komisijai



Līdz ar pieteikuma un tam pievienoto dokumentu iesniegšanu, piesaku pretendenta:
___________________________________________________ (turpmāk tekstā - Pretendents)
/ nosaukums/
 	dalību iepirkumā „ Skābekļa un ūdeņraža noteikšanas iekārtas, glikozes sensoru un to lasītāju iegāde”, id. Nr.BMC 2024/536 (turpmāk tekstā - Iepirkums) un:
1) piedāvājam piegādāt APP Latvijas Biomedicīnas pētījumu un studiju centram mūsu piedāvājumā minētos produktus, ievērojot Nolikuma noteikumus, un saskaņā ar iesniegto piedāvājumu, t.sk., finanšu piedāvājumu;
2) apliecinu, ka visas piedāvājumam pievienotās dokumentu kopijas ir pareizas;
3) apliecinu, ka visa piedāvājuma dokumentācijā ietvertā informācija ir patiesa un Pretendents neliks šķēršļus tās pārbaudei;
4) apliecinu, ka gadījumā, ja mūsu piedāvājums tiks atzīts par Iepirkuma rezultātā uzvarējušo piedāvājumu, esam gatavi slēgt Iepirkuma līgumu atbilstoši Nolikumam pievienotā Iepirkuma līguma projekta noteikumiem, uzņemties un pildīt visas tajā un normatīvajos aktos noteiktās saistības.
5) apliecinu, ka attiecībā uz Pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
6) Atbilstoši Komisijas 2003. gada 6. maija Ieteikumam par mikro, mazo un vidējo uzņēmumu definīciju (OV L124, 20.5.2003.): 
Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro; 
Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro.
Ņemot vērā to, ka pasūtītājiem paziņojumu veidlapās par līguma slēgšanas tiesību piešķiršanu vai paziņojumā par rezultātiem ir jānorāda informācija par to, vai iepirkumā/iepirkuma procedūrā piedāvājumus ir iesnieguši tādi uzņēmumi, kas atbilst mazā vai vidējā uzņēmuma definīcijai, kā arī, vai šādiem uzņēmumiem ir piešķirtas līguma slēgšanas tiesības, lūdzam, norādīt:
Pretendents  atbilstoši šai definīcijai ir __________ uzņēmums (norāda mazais vai vidējais)

Vispārēja informācija par Pretendentu: (aizpildāmas visas iedaļas)
	1.
	Pretendenta nosaukums
	

	2.
	Reģistrācijas Nr.
	

	3.
	Nod. maks. reģistrācijas Nr.
	

	4.
	Juridiskā adrese, pasta indekss
	

	5.
	Faktiskā adrese, pasta indekss
	

	6.
	Bankas konta Nr.
	

	7.
	Bankas kods
	

	8
	Bankas nosaukums
	

	9.
	Kontaktpersona
	

	10.
	Tālruņa Nr.
	

	11.
	E-pasta adrese
	


Pretendents apliecina, ka iepriekš norādītā elektroniskā pasta adrese tiks izmantoti sarakstes nodrošināšanai Iepirkuma ietvaros.


Papildus pretendents norāda:
(1) Personas, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē (Koncernu likums) (ja attiecināms):
	N.
p.
k.
	Nosaukums
	Reģistrācijas numurs, reģistrācijas valsts

	
	
	

	
	
	



(2) Pretendenta patieso labuma guvēju:
	N.
p.
k.
	Vārds, uzvārds
	Personas kods (vai cits identifikācijas numurs), reģistrācijas valsts vai patstāvīgā dzīvesvietas valsts

	
	
	

	
	
	



(3) Piesaistītie apakšuzņēmēji (t.sk. apakšuzņēmēju apakšuzņēmēji), kuru veicamo darbu apjoms Līguma izpildē sastāda vismaz 10 000 EUR (bez PVN) (ja attiecināms):
	N.
p.
k.
	Apakšuzņēmēja nosaukums, reģistrācijas numurs, reģistrācijas valsts*
(par ārvalstīs reģistrētu apakšuzņēmēju, papildus norāda tā valdes vai padomes locekļus, pārstāvēttiesīgās personas, prokūristi vai personas, kuras ir pilnvarotas pārstāvēt pretendentu darbībās, kas saistītas ar filiāli)
	Izpildei nododamie darbi
	Izpildei nododamo darbu vērtība (EUR bez PVN)
	Apakšuzņēmēja atbilstība MVU statusam
(jā/ nē)

	
	
	
	
	

	
	
	
	
	



(4) Informācija par uzņēmējiem, uz kuru saimnieciskajām un finansiālajām iespējām vai tehniskajām un profesionālajām iespējām Pretendents balstās (ja attiecināms): 

	N.
p.
k.
	Piesaistītā uzņēmēja nosaukums, reģistrācijas numurs, reģistrācijas valsts
(par ārvalstīs reģistrētu personu, uz kuras pējām balstās pretendents, papildus norāda tā valdes vai padomes locekļus, pārstāvēttiesīgās personas, prokūristi vai personas, kuras ir pilnvarotas pārstāvēt pretendentu darbībās, kas saistītas ar filiāli)
	Prasības, kuru izpildē Pretendents balstās uz šo Uzņēmēju 

	
	
	

	
	
	



(5) Informācija par personālsabiedrības biedriem, ja pretendents ir personālsabiedrība (ja attiecināms):

	N.
p.
k.
	Piegādātāju apvienības dalībnieka nosaukums, reģistrācijas numurs, reģistrācijas valsts
	Uzņēmēja patiesais labuma guvējs
	Informācija par personu, kurai atbilstoši Koncernu likumā noteiktajam, ir izšķiroša ietekme uzņēmējā (ja attiecināms)

	
	
	
	

	
	
	
	











































2.pielikums
Nolikumam Nr.BMC 2024/536
TEHNISKĀ SPECIFIKĀCIJA

Vispaŗīgi nosacījumi visām pozīcijām:
1. Cena ietver visus iespējamos izdevumus, izņemot PVN. Cena jānorāda EUR valūtā ar divām zīmēm aiz komata
2. Piedāvātajam aprīkojumam un iekārtām un to komplekta daļām ir jābūt jaunam standarta ražojumam, kas ir aprakstīts ražotāja dokumentācijā. aprīkojums nedrīkst būt ar modifikācijām un nedrīkst būt tā versija, kas nav apstiprināta pieejamā ražotāja oriģinālliteratūrā.
3. Produkti atbils ES prasībām par CE marķējumu.
4. Visām elektriskajām iekārtām ir jāatbilst Latvijas elektroapgādes standartam, Neatbilstību gadījumā piegādātājam komplektā ar iekārtu ir jāiekļauj stāvas pārveidotājs;
5. Visa aprīkojuma garantijas laikam, ja vien savādāk nav norādīts attiecīgajā specifikācijā, ir jābūt vismaz 1 (viens) gads.

1.pozīcija. Iekārta skābekļa (PPM) un ūdeņraža (%) sastāva noteikšanai anaerobās atmosfēras kamerās
1. Veic skābekļa (O2: 0 – 2000 ppm) un ūdeņraža (H2: 0 – 10%) sastāva monitorēšanu reālajā laikā ar jutību O2: 1ppm no 0 -1500 ppm, 5ppm no 1500 – 2000 ppm, H2: 0.1% no 0 – 4.0% un precizitāti O2: 20ppm līdz 700ppm, H2: 1.0% līdz 10.0% H2. Mērījums atspoguļojas ekrānā.
2. Paredzēts darbam kontrolētas atmosfēras anaerobajās kamerās - operēšanas temperatūra 15 - 42oC, relatīvais gaisa mitrums līdz 90% .
3. Aprīkots ar brīdinājuma signāliem, kas ieslēdzas, ja atmosfēras sastāvs darba kamerā neatbilst lietotāja iestatītajiem parametriem.
4. Aprīkots ar maināmiem sensoriem.
5. Aprīkots ar CO2 kompensēšanas sistēmu, kas ļauj lietotājam iestatīt CO2 sastāvu darba kameras atmosfērā, lai veiktu precīzākus mērījumus.
6. Iekārtas dimensijas nepārsniedz 16 cm x 17 cm x 9 cm (visiem izmēriem ± 5%)
7. Piegādes termiņš nepārsniedz 2 kalendāros mēnešus no pasūtīšanas brīža.
8. Iekārtas piemērs: COY Lab Products “Anaerobic Monitor (CAM-12)” (vai analoga)

2.pozīcija. Glikozes līmeņa sensors un sensora lasītājs
1.	Vienreiz lietojams, iepriekš kalibrēts nepārtrauktais glikozes līmeņa monitors/sensors, kas ievietojams zem ādas un nodrošina regulārus asins glikozes līmeņa mērījumus vismaz 10-14 dienu ilgumā. Sensors satur visas pamatkomponentes, lai nodrošinātu tā ievietošanu zem ādas pacientam. 
2.	Nepārtrauktā glikozes līmeņa monitora/sensora lasītājs, kas nodrošina sensora darbības iniciēšanu un ievākto datu nolasīšanu pēc mērījumu perioda beigām.
3. Piegādes termiņš nepārsniedz 4 kalendārās nedēļas no pasūtīšanas brīža.
4. Sensoriem derīguma termiņš ir vismaz 10 mēneši.
[bookmark: _GoBack]5. Sensors un sensora lasītājs ir savstarpēji savietojami.
6. Sensora lasītājs garantijas termiņš – atbilstoši ražotāja noteiktajam garantijas temriņam, bet ne mazāk kā 1 gads.

3.pielikums

Tehniskais un finanšu piedāvājums iesniedzams saskaņā ar formu, kas pievienota EIS sistēmā kā atsevišķs pielikums. 
Nolikuma 3.pielikums
BMC 2024/536
Vispārīgās vienošanās LĪGUMS Nr.BMC 2024/536-___

Rīgā	2024.gada __.________

Atvasinātā publiska persona „Latvijas Biomedicīnas pētījumu un studiju centrs”, reģistrācijas Nr.LV90002120158, _______ personā, kurš rīkojas saskaņā ar _______, turpmāk tekstā "Pircējs", no vienas puses, un 
Līgumslēdzēja nosaukums, reģistrācijas numurs, pārstāvēttiesīgā persona, kurš rīkojas saskaņā ar …….., turpmāk tekstā "Pārdevējs", no otras puses, 
kopā turpmāk saukti "Līdzēji", 
pamatojoties uz iepirkumu „Materiālu iegāde vivārija vajadzībām” id. Nr.BMC 2023/522 (turpmāk – Iepirkums), izsakot savu brīvu gribu – bez maldības, viltus vai spaidiem, noslēdz šo līgumu par sekojošo (turpmāk – Līgums):

1. Līguma priekšmets

1.1. Pārdevējs piegādā un pārdod un Pircējs pērk tam nepieciešamās _________, turpmāk tekstā „Preces".
1.2. Preces apraksts un cenas noteiktas Līguma pielikumā “Tehniskais/Finanšu piedāvājums” (Līguma 1.pielikums). 
1.3. Pārdevējs Preces piegādi veic pats ar saviem līdzekļiem, iekārtām un citiem nepieciešamajiem resursiem, ja vien to tieši nav uzņēmies Pircējs, vai ja šāds izņēmums nav pielīgts Līgumā.
1.4. Preču iegāde tiek apmaksāta no zinātnisko projektu finansējums, tai skaitā, bet ne tikai, Eiropas Komisijas saistīto programmu, Eiropas Sociālā fonda, Eiropas Reģionālā attīstības fonda, Valsts pētījuma programmu, Fundamentālo un lietišķo pētījumu programmas un citu finanšu instrumentu finansētajiem projektiem.

2. Līdzēju saistības

2.1. Pircējs pasūta Preces Pārdevējam pa telefonu vai elektronisko pastu (E-pastu).
2.2. Pircējs iepērk Preces par Līguma 1.pielikumā norādītajām cenām, kuras pēc kvalitātes atbilst Pircēja vajadzībām.
2.3. Pārdevējs piegādā Preces Pircējam ne ilgāk kā 2 (divu) kalendāro mēnešu laikā no pasūtījuma brīža [– 1.pozīcijai] / 4 (četru) kalendāro nedēļu laikā – [2.pozīcijai] no pasūtījuma izdarīšanas dienas, un uz Līguma rekvizītos norādīto Pircēja adresi.
2.4. Viena pasūtījuma apmērs nav ierobežots ne minimālā, ne maksimālā apmērā, izņemot visu vispārīgo vienošanos, kas noslēgtas Iepirkuma ietvaros, maksimālo līgumcenu un Preču cenas.

3. Preces kvalitāte un cena

3.1. Precēm jābūt jaunām, iepriekš nelietotām un piegādātām iepakojumā, kas nodrošina Preču saglabāšanu to pārvadāšanas un glabāšanas laikā, atbilstoši ražotāja noteiktām prasībām un spēkā esošiem normatīvajiem aktiem.
3.2. Piegādātajām Precēm ir jāatbilst Latvijas Republikas spēkā esošajos normatīvajos aktos noteiktajām prasībām un/vai Eiropas Savienības standartiem un pilnībā jāatbilst Iepirkumā noteiktajām tehniskajām prasībām.
3.3. Par Preču kvalitāti atbild Pārdevējs un sedz Pircējam visus pierādītos ar Preču neatbilstību kvalitātei saistītos zaudējumus.
3.4. Produkta cena ietver Preču piegādes izdevumus līdz Līgumā norādītajai piegādes vietai (t.sk. transporta izmaksas), iepakojuma izmaksas, visus nodokļus un nodevas, kā arī citas izmaksas, kas attiecas uz Precēm un to piegādi un citiem izdevumiem, izņemot PVN.
3.5. Ja saskaņā ar normatīvajiem aktiem tiek grozīta Preču PVN likme, Preču cena un Līguma summa ar PVN tiek grozīta bez atsevišķas Līdzēju vienošanās. Šādas PVN likmes izmaiņas stājas spēkā normatīvajos aktos noteiktajā laikā un kārtībā.
3.6. Preču cenas netiek paaugstināta visu Līguma darbības laiku.
3.7. Iepirkuma ietvaros noslēgto vispārīgo vienošanos kopējā maksimālā iespējamā līgumcena (galvenā saistība) ir 41 000,- EUR, atsevišķi pieskaitot PVN.
3.8. Pircējam nav pienākums veikt pasūtījumu par visu Līgumā noteikto Līguma summu.
3.9. Līguma darbības laikā Pārdevējs tiesīgs aizstāt Iepirkumā piedāvātās preces ar citām, ar nosacījumu, ja par to veikts rakstveida saskaņojums ar Pircēju un jaunās preces vai to komponentes nav sliktākas vai nav ar zemākiem rādītājiem/parametriem kā Iepirkumā piedāvātās.

4. Piegādes un norēķinu kartība

4.1. Pārdevējs sedz visus izdevumus, kas saistīti ar Preču piegādi Pircējam.
4.2. Pārdevējs nodrošina Preču piegādi un izkraušanu Pircēja norādītajā telpā, izmantojot savu (t.sk. piesaistīts ārpakalpojums) transportu un darbaspēku.
4.3. Pārdevējs nodod Preces Pasūtītājam kopā ar Preču rēķinu
4.4. Izrakstot rēķinu tajā obligāti jānorāda Līguma datums un numurs un cita informācija, ja Pircējs to atsevišķi pieprasījis, pretējā gadījumā Pasūtītājs ir tiesīgs bez soda sankciju piemērošanas kavēt šajā punktā noteikto maksājumu termiņu.
4.5. Samaksu par saņemtām Precēm Pircējs veic bezskaidras naudas norēķinu veidā 20 (divdesmit) dienu laikā no rēķina izrakstīšanas brīža, izņemot gadījumus, ja Līdzēji rakstveidā vienojas par citiem noteikumiem.
4.6. Pārdevējs pirms piegādes veikšanas tiesīgs sazināties ar Pircēja pārstāvi, lai noskaidrotu vai konkrētajā laikā preci var piegādāt. Ja Pārdevējs piegādes laiku nav saskaņojis, tam nav tiesību celt pretenziju pret pircēju, ja Preces piegādes brīdī Pircējs Preci nevar pieņemt un tā jāpiegādā citā laikā
4.7. Pārdevējs apņemas piegādes laikā, strādājot Pircēja telpās, ievērot Latvijas Republikā spēkā esošo darba drošības un ugunsdrošības noteikumu prasības, un pakļauties Pircēja iekšējās kārtības noteikumiem. Parakstot līgumu Pārdevējs apliecina, ka ir informēts par šiem iekšējās kārtības noteikumiem.
5. Pretenzijas par Precēm

5.1. Ja pieņemot Preces, Pircējs atklāj iztrūkumu vai cita veida neatbilstību Līguma nosacījumiem un pavadzīmēm, Pircējs par iztrūkumu vai neatbilstības faktu 5 (piecu) darba dienu laikā informē Pārdevēju.
5.2. Pārdevēja pienākums ir 48 stundu laikā (darba dienās) nosūtīt pārstāvi apstākļu noskaidrošanai vai paziņot Pircējam par pretenzijas atzīšanu un, ja Preces bojātas vai konstatēta cita neatbilstība dot norādījumus par rīcību ar bojātām Precēm un novērst konstatēto neatbilstību, veicot bojāto vai nekvalitatīvo preču aizvietošanu ar atbilstošām Precēm piecu darbdienu laikā par saviem līdzekļiem.
5.3. Ja Līdzēji nevar vienoties par defekta atbilstību vai atbildību, Līdzējiem ir tiesības pieaicināt neatkarīgu ekspertu, kura pakalpojumu apmaksā Pārdevējs, ja tiek konstatēts, ka Preču defekta rašanās iemesls nav Pircēja vaina. Ja neatkarīgais eksperts konstatē, ka Preču defekts radies Pircēja vainas dēļ, neatkarīgā eksperta pakalpojumu apmaksā Pircējs.
5.4. Līdzēji apzinās, ka ne visas pieņemtās un ar Pavadzīmi parakstītās preces tiek izmantotas uzreiz, tāpēc preču atbilstības jeb kvalitātes pārbaude var notikt arī Līguma darbības laikā, t.i., izmantojot preci darbībā.
5.5. Ja preces izmantošanas laikā (bet ne ilgāk kā Līguma darbības laikā) tiek konstatēts tās defekts, tiek piemērota Līguma 5.2.-5.3.apakšpunktos noteiktā kārtība par defektu novēršanu.

6. Līdzēju atbildība

6.1.	Līgumā paredzēto saistību neizpildes gadījumā Līdzēji informē viens otru par pretenzijām un sarunu ceļā vienojas par šo pretenziju novēršanu.
6.2.	Ja šīs pretenzijas netiek novērstas sarunu ceļā, saistību neizpilde tiek izskatīta tiesā Latvijas Republikas likumdošanā noteiktajā kārtībā.
6.3. Pārdevējam nesaskaņojot ar Pircēju nav tiesību nodot Līguma saistības trešajām personām, izņemot normatīvajos aktos noteiktajos gadījumos, kā arī, ja līgumslēdzēju pusi aizstāj ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.
6.4. Ja Pārdevējs nepiegādā Preces Līgumā noteiktajā termiņā, Pārdevējs maksā Pircējam līgumsodu 0,5% apmērā no laikus nepiegādāto Preču cenas par katru nokavējuma dienu, bet kopumā ne vairāk par 10% no nepiegādāto preču vērtības. Pasūtītājs var lemt par sankcijas nepiemērošanu.
6.5. Ja Pasūtītājs kavē līgumā noteikto preču atmaksas termiņu, Pasūtītājs maksā Pārdevējam līgumsodu 0,5% apmērā no laikus neapmaksāto preču vērtības par katru nokavējuma dienu, bet kopumā ne vairāk par 10% no neapmaksāto preču vērtības. Pārdevējs var lemt par sankcijas nepiemērošanu.
6.6. Ja Pārdevējs neapmaina neatbilstošās Preces Līgumā noteiktajā termiņā, Pārdevējs atmaksā Pircējam neatbilstošo Preču cenu un līgumsodu 10 % (desmit procenti) apmērā no neatbilstošo Preču cenas.
6.7. Pārdevēja piesaistītais personāls spēj mutvārdos un rakstveidā komunicēt latviešu valodā. Ja tas nav iespējams, Prārdevējs nodrošina tulka/tulkotāja pieejamību pasūtītājam līguma izpildes laikā mutvārdu un rakstiskās komunikācijas nodrošināšanai latviešu valodā. Pretendents apņemas segt visus izdevumus, kas var rasties projekta izpildes laikā tulkošanas pakalpojumu nodrošināšanai.
6.8. Ja Pasūtītājs konstatē, ka Pārdevējs pārkāpis Līguma 6.7.apakšpunktā noteikto pienākumu, Pasūtītājs tiesīgs piemērot līgumsodu 50 EUR apmērā par katru konstatēto gadījumu.
6.9. Līgumā noteikto sankciju un līgumsoda apmaksa tiek veikta 14 (četrpadsmit) dienu laikā pēc attiecīgā Līdzēja rēķina par līgumsoda samaksu saņemšanas. Ja Pārdevējs nav veicis līgumsoda vai citu parādu apmaksu, Pircējam ir tiesības ieturēt attiecīgu naudas summu no Pārdevējam veicamajām apmaksām.
6.10. Līgumsoda samaksa neatbrīvo Līdzējus no Līguma izpildes un Līdzēji var prasīt kā līgumsoda, tā arī Līguma noteikumu izpildīšanu.
6.11. Līdzēji ir atbildīgi par to darbības/bezdarbības rezultātā otram Līdzējam nodarītajiem tiešajiem zaudējumiem.
6.12. Gadījumā, ja Līguma saskaņošanas vai tā izpildes laikā ražotājs pārtrauc piedāvājumā esošās Preces ražošanu vai piegādi, par ko Pārdevējs var uzrādīt ražotāja vai tā autorizētā pārstāvja apliecinājumu, Pārdevējs piedāvā Pircējam un Pircējs var piekrist, ka Pārdevējs piegādā līdzvērtīgu vai labāku Preci. Pārdevējs piekrīt, ka šādā gadījumā piegādātā Prece atbildīs visām Pircēja noteiktajām tehniskajām specifikācijām (atbilstību šādos gadījumos nosaka, saskaņojot ar Pircēju). Pārdevējs garantē, ka šajā gadījumā piedāvājuma cena netiks paaugstināta un tiks ievēroti visi pārējie iepirkuma procedūras un Līguma nosacījumi.

7. Preces garantija

7.1. Preču garantijas termiņš tiek noteikts atbilstoši ražotāja norādēm. Ja ražotājam tāds nav noteikts, tad tiek pieņemts, ka tas ir ne mazāks kā 12 (divpadsmit) mēneši no Preču pavadzīmes parakstīšanas dienas.
7.2. [bookmark: _Ref367704401][bookmark: _Ref367704835]Pircējs Preces garantijas laikā Preci uzglabā un lieto atbilstoši Preces lietošanas instrukcijai, uzglabāšanas un kopšanas noteikumiem;
7.3. Garantijas termiņa laikā Pārdevējs 2 (divu) darba dienu laikā no Pircēja rakstveida pretenzijas (e-pasta) nosūtīšanas dienas, ierodas Preces atrašanās vietā, sastāda aktu un novērš defektus, kas atklāti un radušies Precei pēc Preces pavadzīmes abpusējas parakstīšanas vai Preci, kurai konstatēti defekti, apmaina pret jaunu, kvalitatīvu un Līguma noteikumiem atbilstoši Preci vai atmaksā tās vērtību, ja Preci nav iespējams apmainīt. Pircējs par pretenzijas nosūtīšanu informē Pārdevēju telefoniski.
7.4. Pārdevējam nav pienākums apmainīt nekvalitatīvo Preci, ja tā zaudējusi kvalitāti tāpēc, ka Pircējs nav ievērojis Preces lietošanas instrukciju, uzglabāšanas un kopšanas noteikumus.

8. Līguma papildinājumi un grozījumi, līguma sastāvdaļas

8.1. Līguma papildinājumi un grozījumi ir spēkā, ja tos rakstveidā parakstījuši Līdzēju pilnvarotie pārstāvji, ievērojot Publisko iepirkumu likuma 61.panta regulējumu.
8.2. Līguma neatņemamas sastāvdaļas ir 8.1. punktā minētie papildinājumi un grozījumi, ja tādi būs, kā arī Pārdevēju rakstiski akceptētie Pircēja pasūtījumi - pieteikumi Pircējam nosūtīto Pārdevēju preču pavadzīmju un rēķinu veidā.
8.3. Līguma neatņemama sastāvdaļa ir arī Iepirkuma nolikums un pretendenta piedāvājums Iepirkumā.

9. Līguma pirmstermiņa izbeigšana vai pārtraukšana

9.1. Līgums tiek izbeigts pirms termiņa, ja līgumslēdzēji par to labprātīgi rakstveidā vienojas.
9.2. Pircējs ir tiesīgs vienpusēji izbeigt Līgumu pirms termiņa, ja Pārdevējs neizpilda kādu no Līguma saistībām, tai skaitā, bet ne tikai - ja Pārdevējs kavējis Līguma 2.7.apakšpunktā noteikto preču piegādes termiņu, piegādājis kvalitātei neatbilstošas preces vai atteicies piegādāt kādu produktu.
9.3. Pircējs ir tiesīgs vienpusēji izbeigt līgumu 30 dienas iepriekš brīdinot Pārdevēju.
9.4. Pircējam ir tiesības vienpusēji atkāpties no Līguma izpildes, ja Līgumu nav iespējams izpildīt, jo Pārdevējam Līguma izpildes laikā vai pirms Līguma izpildes ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

10. Strīdi un tiesvedība

10.1. Visas domstarpības un strīdi tiks atrisināti savstarpēju pārrunu ceļā, tomēr, ja tas neizdodas strīdi tiks izšķirti Latvijas Republikas tiesu institūcijas saskaņā ar Latvijas Republikas likumdošanas normām.
10.2. No Līguma izrietošās saistības ir apspriežamas atbilstoši Latvijas Republikas normatīvajiem aktiem.
11. Līguma darbības laiks

11.1. Līgums stājas spēkā ar parakstīšanas brīdi un ir spēkā 24 (divdesmit četrus) mēnešus vai līdz brīdim, kad Līguma ietvaros iegādāto Preču vērtība sasniedz Līguma 3.7.apakšpunktā noteikto maksimālo līgumcenu (galveno saistību).

12. Personas datu apstrāde

12.1. Pārdevējam ir pienākums apstrādāt fizisko personu datus tikai atbilstoši  tam pilnvarojumam, kas tam noteikts Līgumā vai Pircēja Privātuma politiku (http://www.biomed.lu.lv/lv/par-mums/privatuma-politika/ kā pakalpojuma sniedzējam un/vai sadarbības partnerim.
12.2. Pārdevējam ir pienākums saglabāt un neizpaust personas datus, kas iegūti izpildot līgumu. Pienākums neizpaust personas datus ir spēkā arī pēc Līgumā noteikto attiecību izbeigšanās. Saņemtos personas datus Pārdevējs nav tiesīgs nodot citām personām, vai datus apstrādāt ārpus ES.
12.3. Pārdevējs apliecina, ka ir iepazinies ar Pircēja Privātuma politiku, it sevišķi tiem nosacījumiem, kas attiecināmi uz to kā pakalpojuma sniedzēju un/vai sadarbības partneri, kā arī Pārdevējs apliecina, ka fiziskās personas, kas veiks līguma izpildi, ir informētas par Pircēja Privātuma politiku. 
12.4. Pārdevējs apliecina, ka to personu personas dati, kas ir norādīti Līgumā kā Izpildītājam piekritīgi, ir iegūti likumīgi un ka Izpildītājam ir tiesības šos datus nodot Pircējam. 
12.5. Pārdevējs sekos izmaiņām Pircēja Privātuma politikā.

13. Papildus noteikumi

14.1. Jautājumos, kas nav atrunāti šajā līgumā, līgumslēdzēji vadās no Latvijas Republikas normatīvajiem aktiem.
14.2. Līdzējam jāpaziņo otram līgumslēdzējam par adreses vai norēķinu rekvizītu maiņu 10 kalendāro dienu laikā pēc minētā notikuma iestāšanās.
14.3. Kādam no Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos punktos, un šādā gadījumā Līdzējiem ir pienākums piemērot Līgumu saskaņā ar spēkā esošo normatīvo aktu prasībām.
14.4. Ja kāds no Līdzējiem tiek aizstāts ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju. Ja kāds no Līdzējiem tiek reorganizēts, likvidēts utt., Līgums paliek spēkā un tā noteikumi ir saistoši Līdzēju saistību un tiesību pārņēmējam.
14.5. Šis Līgums parakstīts ar drošu elektronisku parakstu un satur laika zīmogu.

14. Līdzēju rekvizīti
	Pircējs:
APP Latvijas Biomedicīnas pētījumu un studiju centrs
Rātsupītes iela 1 k-1, Rīga LV-1067
Tālrunis 67808200
Zin. inst. reģistrācijas Nr.181002
PVN Nr. LV90002120158
Banka: AS SEB banka
konts LV36UNLA0001000609671
	Pārdevējs:

